Kimyo fani darslariga qo’yilgan zamonaviy talablar

|
Kimyo fani darslariga qo’yilgan zamonaviy talablar
|
bet | 2/9 | Sana | 17.01.2024 | Hajmi | 31,83 Kb. | | #139294 |
Bog'liq 304 guruh f. I. Sh Yo’ldasheva maftuna fan nomi kimyo o’qitish-www.fayllar.orgKimyo fani darslariga qo’yilgan zamonaviy talablar
Zamonaviy ta`limning dolzarb muammolaridan biri o`quvchlarni mustaqil hayotiga tayyorlash, ularning manfaatlarini, qobiliyatlarini rivojlantirish, ularning hayotiy rejalarini ro`yobga chiqarishdir. O`qishni individuallashtirish, bilimlarni faollashtirish, o’quvchilarning ijodiy qobiliyatlarini rivojlantirish masalalari, ularning muvaffaqiyatli ijtimoiylashuvining shartlaridan biri sifatida juda katta ahamiyatga ega.
1997-yilda O’zbekiston Respublikasida “Ta’lim to’g’risida ”gi qonun va “Kadrlar tayyorlash milliy dasturi” qabul qilindi. Ularda ta’lim sohasini tubdan isloh qilish, uni o’tmishdan qolgan mafkuraviy qarashlar va salqitlardan to’la xalos etish, rivojlangan demokratik davlatlar darajasida yuksak ma’naviy va axloqiy talablarga javob beruvchi yuqori malakali kadrlar tayyorlash milliy tizimini yaratish bosh maqsad qilib belgilandi.
O’zbekiston Respublikasi Prezidentining 2018 yil 5 sentabrdagi “Xalq ta’limini boshqarish tizimini takomillashtirish bo’yicha qo’shimcha chora – tadbirlar to’g’risida”gi PF – 5538 farmonida
Umumiy o’rta va maktabdan tashqari ta’limni sifat jihatidan yangi darajaga ko’tarish, har tomonlama kamol topgan avlodni tarbiyalash, o’quvchilarning ma’naviy-axloqiy va intellektual rivojlanishini ta’minlash;
xalq ta’limi tizimiga ilg’or xorijiy tajribani, o’quv – tarbiya jarayoniga zamonaviy pedagogik texnologiyalarni, shu jumladan ta’lim berishning innovatsion usullarini joriy etish, o’quv va o’quv – uslubiy adabiyotlarning yangi avlodini yaratish, fundamental va amaliy ilmiy tadqiqotlarni amalga oshirish;
o’quvchilarning bilim darajasini baholash bo’yicha xalqaro dasturlar va tadqiqotlarda (PISA, ТIMSS, PIRLS va boshqalar) umumta’lim muassasalari o’quvchilarining ishtirokini tashkil etish;
maktablarni, shu jumladan o’quv sinflari ichini yangi qulay mebellar, zamonaviy o’quv va laboratoriya uskunalari, darsliklar va o’quv – uslubiy materiallar, kompyuter va multimediya texnikasi, videokuzatuv tizimlari bilan jihozlash;
… 2030 yilga qadar umumiy o’rta va maktabdan tashqari ta’limni tizimli, mintaqaviy va maqsali rivojlantirishning ustuvor yo’nalishlarini, shuningdek, uni amalga oshirish bo’yicha “yo’l xaritasini” o’z ichiga olgan Xalq ta’limi tizimini rivojlantirishning uzoq muddatli konsepsiyasini yaratish vazifalari belgilab berilgan.
Yuqoridagi vazifalardan kelib chiqqan holda zamonaviy darslarga bir qator umumiy talablar qo’yilmoqda:
- o’quvchilarni ongli, chuqur va mustahkam bilim bilan qurollantirish;
- o’quvchilarning hayotga tayyorlanishiga yordam beradigan kuchli ko’nikma va qobiliyatlarni shakllantirish;
- darsda ta’limning ta’lim samaradorligini oshirish, o’quvchilarning ta’lim jarayonida shaxsiy xususiyatlarini shakllantirish;
- o’quvchilarni har tomonlama rivojlantirish, ularning umumiy va maxsus xususiyatlarini rivojlantirish;
- kitob bilan ishlash, bilimlarni mustaqil o’rganish va chuqurlashtirish yoki to’ldirish malaka va ko’nikmalarga ega bo’lish va olgan bilimlarni amalda ijodiy qo’llash qobiliyatlarini rivojlantirish.
Yuqori sifatli zamonaviy kimyo darsi javob berishi kerak bo’lgan umumiy talablarni ko’rib chiqish uchun quyidagi eng muhimlarni ajratib ko’rsatish mumkin:
1. Kimyo fanining eng yangi yutuqlaridan foydalanish, ilg’or pedagogik, o’quv-tarbiya jarayoni qonuniyatlariga asoslangan darsni yaratish;
2. Barcha didaktik printsiplarning (ilmiy, ko’rgazmalilik, tushunarlilik va boshqalar) optimal nisbati bo’yicha darsni amalga oshirish;
3. Kimyo fanini o’qitishda o’quvchilarning tabiiy-ilmiy tasavvurini shakllantirish maqsadida fanlararo bog’lanishdan foydalanish;
4. Dars materiallarini hayot bilan bog’lash( o’quvchilarning amaliy va kundalik faoliyati), kimyoviy madaniyatni moddalar, materiallar va kimyoviy jarayonlar bilan xavfsiz ishlashga o’rgatish;
5. Kimyo darsining yorqin, qiziqarli, samarali nazariy va eksperimental faktlar bilan boyitilishini ta’minlash;
6. Har bir darsning natijalarini aniq loyihalashtirish va rejalashtirish;
7. Kimyo darslarida ko’rgazmali va laboratoriya tajribalarini, shuningdek, maxsus amaliy mashg’ulotlar o’tkazish.
Zamonaviy o’qituvchi: o’quv materialini qiziqarli va tushunarli tushuntiradi; ta’lim usullarini tanlashga qodir; muvofiq; kognitiv faoliyatni ijobiy qo’llab-quvvatlaydi; o’quvchilarga samarali ta’sir ko’rsatishi mumkin; o’quvchilarni rivojlantiradi, yangi fikrlash uslublarini shakllantiradi.
|
| |